Diari Oficial de la Generalitat Valenciana


Sumari del DOGV 4848, del 23-09-2004 (2004/9624)

RESOLUCIÓ de 20 de setembre de 2004, de la Conselleria de Cultura, Educació i Esport, per la qual s'adjudiquen les beques per a l'estudi de la cultura valenciana.
------------------------------------------------------------------------------------------------------------------------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9624


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 20 de setembre de 2004, de la Conselleria de Cultura, Educació i Esport, per la qual s'adjudiquen les beques per a l'estudi de la cultura valenciana. [2004/9624]
  
Per Orde de 5 de maig de 2004 de la Conselleria de Cultura, Educació i Esport (DOGV núm. 4768, de 4 de juny), es va convocar concurs públic per a la concessió de beques per a l'estudi de la cultura valenciana.
  
Finalitzat el termini de presentació de sol·licituds, acompanyades de la corresponent documentació, es va reunir la Comissió Qualificadora de les sol·licituds prevista en la base quinta de l'esmentada convocatòria, la qual ha realitzat la proposta corresponent.
  
En virtut de les competències transferides a la Generalitat Valenciana en matèria de cultura per Reial Decret 3.066/1983, de 13 d'octubre; d'acord amb l'article 2 del Decret 16/1995, d'11 de juliol, de la Presidència de la Generalitat Valenciana; i en virtut de les facultats delegades pel conseller de Cultura i Educació amb data 5 maig de 2004 (DOGV núm. 4768, de 4 de juny), he resolt:
  
Primer
  
Adjudicar les beques per a l'estudi de la cultura valenciana, d'acord amb la valoració que ha realitzat la Comissió Qualificadora, tant dels projectes com del currículum dels investigadors, i la beca triada pels sol·licitants. Els adjudicataris, que han obtingut la puntuació màxima en cada cas, són els següents:
  
- Beca d'investigació per a l'estudi d'un tesaurus d'història valenciana
  
Pilar Valor Moncho
  
- Beca per a la catalogació del fons de gravats de la Biblioteca Valenciana
  
Eva Sánchez Jorques
  
- Beca per a la catalogació de fons pertanyents a la secció de l'Exili Republicà Valencià
  
Amparo Devesa Rubert
  
Queden desertes:
  
- Beca per a la catalogació del fons de fullets de la família Carreres.
  
- Beca d'investigació per a l'estudi dels fons i la figura de Nicolau Primitiu.
  
- Beca per a la catalogació del fons de monografies del llegat de Joan Fuster a Sueca.
  
Les sol·licituds presentades estaven fora de termini o no tenien els requisits mínims exigibles en el barem.
  
Segon
  
Desestimar la resta de les sol·licituds i els projectes presentats, d'acord amb la valoració que ha realitzat la Comissió Qualificadora i la proposta corresponent que ha presentat.
  
José Villacís González
  
Emili Casanova Herrero
  
Miguel Ángel Riera Martínez
  
Sara Ribes i Rosa
  
Inmaculada Jiménez Gracia
  
Sonia Jiménez Villanueva
  
Susana Navarro Navas
  
Carlos Capellino Carlos
  
Beatriz Sales Olmos
  
Joseph Mayor Alsina
  
Estíbaliz Manrique Sáez de Asteasu
  
Pilar Cerdá Hernández
  
María Ángeles Alcolea Campos
  
Tercer
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes comptador des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.